CELEX: 62011CN0259
Language: ro
Date: 2011-05-26 00:00:00
Title: Cauza C-259/11: Cerere de pronunțare a unei hotărâri preliminare introdusă de Hoge Raad der Nederlanden (Țările de Jos) la 26 mai 2011 — D.T.Z. Zadelhoff V.O.F./Staatssecretaris van Financiën

27.8.2011   
            
            
               RO
            
            
               Jurnalul Oficial al Uniunii Europene
            
            
               C 252/14
            
         Cerere de pronunțare a unei hotărâri preliminare introdusă de Hoge Raad der Nederlanden (Țările de Jos) la 26 mai 2011 — D.T.Z. Zadelhoff V.O.F./Staatssecretaris van Financiën
   (Cauza C-259/11)
   2011/C 252/27
   Limba de procedură: olandeza
   
      Instanța de trimitere
   
   Hoge Raad der Nederlanden
   
      Părțile din acțiunea principală
   
   
      Recurentă: D.T.Z. Zadelhoff V.O.F.
   
      Intimat: Staatssecretaris van Financiën
   
      Întrebările preliminare
   
   
               1.
            
            
               Articolul 13 secțiunea B litera (d) punctul 5 din A șasea directivă (1) trebuie interpretat în sensul că intră sub incidența acestei dispoziții și operațiunile precum cele efectuate de debitoare, care în esență privesc bunurile imobile deținute de societățile în cauză și transferul (indirect) al acestora, pentru unicul motiv că aveau drept obiectiv transferul acțiunilor societății și au dus la acest rezultat?
            
         
               2.
            
            
               Exceptarea de la scutire prevăzută la articolul 13 secțiunea B litera (d) punctul 5 a doua liniuță din A șasea directivă se aplică și în cazul în care statul membru nu s-a prevalat de posibilitatea oferită la articolul 5 alineatul (3) litera (c) din această directivă, de a considera ca bunuri corporale acțiunile sau interesele echivalente cu acțiunile care îi conferă deținătorului drepturi de proprietate sau de posesie asupra unui bun imobil?
            
         
               3.
            
            
               În cazul unui răspuns afirmativ la întrebarea anterioară, acțiunile sau interesele echivalente cu acțiunile, menționate anterior, includ și acțiunile la societăți care, direct sau indirect (prin intermediul unor filiale sau subfiliale), dețin bunuri imobile, indiferent dacă le gestionează ca atare sau le utilizează în cadrul unei întreprinderi de altă natură?
            
         
      (1)  A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — Sistemul comun al taxei pe valoarea adăugată: baza unitară de evaluare (JO L 145, p. 1).